ועדת החוקה, חוק ומשפט, כנסת 20, פרוטוקול מספר 671, 2018-07-15 10:45

ניסן סלומינסקי: אנחנו פותחים את הישיבה.

ניסן סלומינסקי: הוגשה רביזיה על החוק.

ניסן סלומינסקי: יעל, תנמקי.

יעל גרמן: יש לנו פה עוד חוק בתחפושת.

יעל גרמן: זאת תחפושת שכביכול באה להיטיב עם ציבור שלא שמענו את דברו, שלא שאלו אותו, שהוא לא מעניין אף אחד.

יעל גרמן: אני לא מדברת רק על הציבור הפלסטיני, שנתנו את כל הנימוקים מדוע הוא ייפגע בכך שהוא ייאלץ הפעם לעבור שתי ערכאות משפטיות: את בית המשפט המחוזי בשבתו כבית משפט לעניין מינהליים ואת בג"ץ.

יעל גרמן: זה יעלה לו, בנוסף למה שיעלה לו בבית המשפט המחוזי בשבתו כבית משפט לעניינים מינהליים, עוד 40,000 שקל רק אגרה לבית המשפט העליון.

יעל גרמן: אנחנו נימקנו את כל הדברים האלה.

יעל גרמן: האמת היא שזה פוגע בציבור במדינת ישראל.

יעל גרמן: אנחנו מדברים פה על בעיה שמעוררת מחלוקת רבה - האם אנחנו רוצים לספח היום את כל השטחים, האם אנחנו רוצים לספח בכלל, האם אנחנו רוצים שתי מדינות לשני עמים, האם אנחנו רוצים לחיות במדינה אחת דו-לאומית.

יעל גרמן: השאלה הזאת היא כל כך קשה, נוגעת באמת בליבה של בעיה קיומית של מדינת ישראל.

יעל גרמן: אי אפשר להביא לכאן עוד חוק - כמו שאמרתי, הוא בתחפושת - שעושה עוד צעד אחד לסיפוח, עוד צעד אחד בדרך לאל-חזור, עוד צעד אחד מבלי לשאול את העם, כמו שצריך להיות, מה הוא רוצה.

יעל גרמן: זו הבעיה של החוק הזה.

יעל גרמן: בכך הפגם העיקרי שלו.

יעל גרמן: אנחנו מנסים כאן לדבר ולומר שאי אפשר במסווה של חוקים תמימים לכאורה ללכת עוד צעד ועוד צעד למה שאנחנו קוראים "סיפוח זוחל".

יעל גרמן: אני יודעת שאתה חושב שזה הפתרון, כשיחד איתך חושבים את זה גם חבריך, אבל אני רוצה להזכיר לך שאתה וחבריך מהווים 7% מהאוכלוסייה, 7% מהכנסת.

יעל גרמן: הכנסת מעולם לא נתנה את דעתה ולא הביעה את דעתה על השאלה אם באמת מוכנים לכך שתהיה מדינה אחת דו-לאומית.

יעל גרמן: מכיוון שעדיין לא ניתנה התשובה לבעיה הזאת, אני חושבת שהחוק הזה עושה עוול גם לאוכלוסייה בשטחים וגם לנו, לציבור היהודי פה, שרוצה עדיין תקווה לפתרון של שלום לטווח ארוך.

ניסן סלומינסקי: מי בעד הרביזיה, ירים את ידו?

ניסן סלומינסקי: מי נגד?

ניסן סלומינסקי: בעד – 6

ניסן סלומינסקי: נמנעים – אין

ניסן סלומינסקי: הרביזיה נפלה.

ניסן סלומינסקי: הוועדה המליצה להעביר את החוק הזה לקראת קריאה שנייה ושלישית.

ניסן סלומינסקי: אני חושב שתושבי יהודה ושומרון שווים לתושבי תל-אביב.

ניסן סלומינסקי: לאט לאט מערכת המשפט מתחילה להשתוות למערכת המשפט בישראל הקטנה.

ניסן סלומינסקי: אני רוצה לברך את כל חבריי, גם את אלה שהצביעו נגד, בוודאי את אלה שהצביעו בעד.

ניסן סלומינסקי: החוק אושר לקריאה שנייה ושלישית.

ניסן סלומינסקי: הישיבה נעולה.